Előterjesztés Zalakaros Város Önkormányzat Képviselőtestülete 2022. június 23-i ülésére
Tárgy: „Z-BOX” csomagautomata kihelyezés

Előterjesztést készítette: Bányai Edit jegyzői asszisztens

Tisztelt Képviselő-testület!

A Packeta Hungary Kft. (1044 Budapest, Ezred utca 1-3. B2/11.) megkereste Zalakaros Város Önkormányzat polgármesterét, „Z-BOX” csomagautomata kihelyezésének lehetősége tárgyában. A cég főtevékenységét tekintve csomagszállító szolgáltatást nyújt ügyfelei részére, melynek keretében többek között olyan csomagautomatákat üzemeltet, amely automaták csomagok kivételét - és feladását, további szolgáltatásokat biztosítanak az ügyfelek részére. 25 európai országban több mint 9000 átvevőhellyel rendelkeznek. Az átvevőhelyen az ügyfél felbonthatja és ellenőrizheti a csomag tartalmát. A címzettek SMS-ben és e-mailben kapott jelszó segítségével tudják átvenni a csomagot. Lehetőség van az érintésmentes fizetésre, melyhez okos telefonra és online fizetésre alkalmas bankkártyára van szükség.
Igény szerint 3 különböző méretű (2, 4, és 6 oszlopos) automata kihelyezésére van lehetőség, melyhez egy napos, szilárd burkolatú, frekventált helyszín lenne a legkedvezőbb. A szakhatósági engedélyek beszerzése, az automata felállítása, beüzemelése, zavartalan működtetése a Packeta Hungary Kft. feladata, az önkormányzatnak ezzel kapcsolatban költsége nem keletkezik. 
A csomagautomata kihelyezése a város településképi rendeletében foglaltakkal nem ellentétes, a Klie Zoltán főépítész, illetve Ódor Lászlóval történt előzetes egyeztetés alapján a Korzó területén is elhelyezhető.

Határozati javaslat
Zalakaros Város Önkormányzata Képviselő-testülete
1. támogatja 4 oszlopos„Z-BOX” csomagautomata kihelyezését.
2. az egység elhelyezésére a Karos Korzó területét javasolja, a Zalakarosi Turisztikai Nonprofit Kft. ügyvezetőjének iránymutatása alapján.
3. A csomagautomata által elfoglalt közterületet ingyenesen bocsátja rendelkezésre a Packeta Hungary Kft. részére azzal, hogy a működtetéssel kapcsolatban az Önkormányzatot költség nem terheli.
4. Felhatalmazza a polgármestert a Z-BOX kihelyezésről és üzemeltetési együttműködésről szóló haszonkölcsön szerződés aláírásra.
Határidő:             azonnal
Felelős:               Novák Ferenc polgármester
Operatív felelős: Bányai Edit jegyzői asszisztens

Zalakaros, 2022. június 10.			
									Novák Ferenc
 polgármester

Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára Döntés csomagautomata kihelyezése tárgyában napirend kapcsán az előterjesztés szerinti határozati javaslat elfogadását, azzal a kiegészítéssel, hogy a bizottság a Tourinform iroda környékére javasolja az elhelyezést, egyben kéri, hogy a képviselőtestületi ülésig készüljön javaslat a pontos helyszínre. 

